**MUISTIO**

**ESIOPS-YDINRYHMÄN KOKOUS**

Aika ja paikka : 10.10.16 klo 14, kasvatus- ja opetusvirasto

Läsnä: Päivi Tiesmaa, Virpi Kaukkila, Jaana Ahvenjärvi, Eeva Koskinen (pj.) ja Sari Ågren (siht.)

1. **ESIOPS:n jalkauttaminen/ toimintakulttuurin muuttaminen**

Jaana on edennyt ESIOPS:n jalkauttamisprosessin kanssa ja takana on jo vierailut viidessätoista esiopetusryhmässä. Henkilöstö ja lapset ovat ottaneet Jaanan hyvin vastaan ja jalkauttamistoiminta on saanut positiivista palautetta. Jaana on vierailunsa jälkeen keskustellut esiopetustiimin kanssa johdattaen keskustelun uuteen esiopetussuunnitelmaan samalla peilaten siihen ryhmissä havaitsemaansa toimintaa. Hän on vierailun jälkeen antanut ryhmille palautetta ja kehittämisajatuksia kirjallisesti. Vierailut ovat nostattaneet paljon kysymyksiä esim. siitä, miten pedagogisessa vastuussa oleva opettaja ohjeistaa tiiminsä toimimaan, miten leikkivä aikuinen otetaan vastaan ja miten lapset voisivat toimia ryhmissä ”opettajana” (ts. osaavamman lapsen hyödyntäminen vertaisopettajana). Vierailujen lisäksi kehittämisryhmätoiminta on alkanut ja ryhmät ovat kokoontuneet pohtimaan ESIOPS:n jalkautumista, haasteita ja hyötyjä. Kehittämisryhmistä ovat vastanneet/ vastaavat Jaana ja Virpi.

1. **Esimiesinfo 14.11.**

ESIOPS:n jalkauttamista pedagogisen johtamisen näkökulmasta käsitellään viraston kokoushuoneessa pidettävässä esimiesinfossa 14.11.

1. **Pedagogiset asiakirjat Wilmassa**

Sari on kouluttanut esiopettajia käyttämään pedagogisia asiakirjoja Wilmassa sekä pitänyt kaikille esiopettajille yhteisen infon oppimisen tuen asioista yleisesti. Esille on koulutuksiin liittyen noussut muutamia kysymyksiä. Oppimissuunnitelman tekeminen kaikille lapsille on aiheuttanut huolta ja puhututtanut opettajia. Sovittiin, että Sari laittaa esiopetusyksiköihin vielä tarkentavan ja rohkaisevan kirjeen oppimissuunnitelman sisältövaatimuksista niissä tapauksissa, kun lapsista ei ole mitään erityistä kerrottavaa. Keltojen rooli asiakirjojen täyttämisessä on myös herättänyt kysymyksiä. Sovitaan, että keltot täyttävät pedagogiset asiakirjat niille erityisen tuen lapsille, jotka ovat sijoitettuna tavallisiin eskariryhmiin. Asiakirjat laaditaan ja opetus suunnitellaan toki aina yhteistyössä lasten oman opettajan kanssa.

1. **Seuraavat tapaamiset**

Ydinryhmä tapaa seuraavan kerran maanantaina 28.11. 16 klo 14 Päivin työhuoneessa. Kokouksessa suunnitellaan mm. esiopetuksen toimintakulttuurin kehittämiseen liittyvää koulutuspäivää, joka pidetään 9.12. klo 13 valtuustosalissa.